fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Laki tukee ehkäisevää päihdetyötä kunnissa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet, Hyvinvoinnin ja terveyden edistämisen johtaminen, Hyvinvointi- ja terveyserot
Ehkäisevä päihdetyö sai uuden lain vuonna 2015 (524/2015). Laki liitti rahapelihaitat osaksi ehkäisevää päihdetyötä tupakoinnin ja päihdehaittojen rinnalle. Halusimme tietää, minkälaisia vaikutuksia lailla on ollut alueiden tai kuntien ehkäisevän päihdetyön parissa työskentelevien mielestä. Haastattelimme ammattilaisia kolmella alueella, jossa ehkäisevän päihdetyön rakenteet ovat vakiintuneet, mutta työ on käytännössä järjestetty eri tavoin: ostopalveluna, kunnan omana toimintana tai seudullisesti.
Laki luo perustan, mutta ei yksinään muuta toimintaa
Haastatteluissa ilmeni, että, lain koetaan tukevan jo ennestään hyvin tehtyä työtä rahapelihaittojen ehkäisyssä. Ajanmukaiset käsitteet ja selkeät tehtävät auttavat perustelemaan kunnissa ehkäisevän päihdetyön merkitystä.  Lakia ei pidetty kuitenkaan yksinään riittävänä muuttamaan toimintaa:
”No kyllä kai se laki ei itse muuta. Että kyllä se on miten me itse sitä luetaan ja tulkitaan ja miten me saadaan se työntekijöiden toimintaan mukaan. Ja mahdollisesti muuttamaan asenteita tai muuta.”
Teksti jatkuu kuvan jälkeen.
Ehkäisevän päihdetyön koordinaation ja verkostojen nähtiin edistävän ehkäisevän päihdetyön toteuttamista. Ongelmallisena pidettiin resurssien niukkuutta.
Rahapelihaittojen ehkäisyn haasteena nähtiin rahapelaamisen normaalius ja arkipäiväisyys: ”Aattelen, että se on näin, että sitä ei nähdä samalla tavalla ongelmana ku alkoholia ja tupakkaa”. Rahapelaamisen arkipäiväisyyden edistäjänä pidettiin rahapelien helppoa saatavuutta sekä laajamittaista ja rahapelaamista myönteisellä tavalla kuvaavaa markkinointia.
Toisaalta sosiaali- ja terveysalan ammattilaiset eivät välttämättä tunnista rahapeliriippuvuutta tai pidä rahapelaamista ongelmien aiheuttajana. Ongelmaa ei näin ollen osata ottaa puheeksi asiakkaiden kanssa ennen kuin haitat ovat jo vakavia.
Sote-uudistus lisää epävarmuutta tulevasta
Myös ehkäisevän päihdetyön vastuut ja rakenteet muuttuvat sote-uudistuksen myötä. Monet ammattilaiset pelkäävät ehkäisevän päihdetyön näivettyvän, jos se jää pelkästään kuntien vastuulle. Muutoksessa paikallista työtä haastaa työnjaon ja vastuiden epäselvyys maakuntien, kuntien ja maakuntiin siirtyvän sosiaali- ja terveydenhuollon välillä.
Teksti jatkuu kuvan jälkeen.
Ehkäisevän päihdetyön järjestäminen on esimerkki siitä, kuinka tuleva sote-uudistus vaikuttaa jo nyt kuntien toimintaan.
”Et voi olla, että jotkut voi jäädä odottelemaan, että mitä sote tuo tullessaan. Ja pallottelua, et kummalle tää ehkäisevä työ kuuluu. Vaikka se nyt kuuluu kaikille.”
Useat maakunnat tekevät parhaillaan valmistelutyötä myös ehkäisevän päihdetyön järjestämiseksi uusissa rakenteissa. Maakunnan, kuntien ja soten ehkäisevän päihdetyön tehtäviä määritellään ensisijaisesti työn sisällöt ja alueen tarpeet huomioiden.
Laki ei yksinään turvaa paikallista ehkäisevää päihdetyötä, tarvitaan myös valtakunnallisia ja paikallisia toimijoita ja ymmärrystä työn tarpeellisuudesta. Laista saadaan kuitenkin työlle suuntaviivat ja tuki. Siksi myös laki ehkäisevän päihdetyön järjestämisestä kaipaa maakuntauudistuksessa päivitystä.
Selin Jani ym. (2018) Rahapelihaittojen ehkäisyn paikallinen toimeenpano ehkäisevän päihdetyön järjestämistä koskevan lain jälkeen. Yhteiskuntapolitiikka 83 (2018):5–6.
Jani Selin erikoistutkija Hyvinvoinnin ja terveyden edistäminen, THL
Minna Kesänen erikoissuunnittelija Päihteet ja riippuvuudet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.